钦定古今图书集成/历象汇编/庶征典/第175卷 > 《田家杂占》 > 汉
## 钦定古今图书集成/历象汇编/庶征典/第175卷 > 《田家杂占》 > 汉

### 昭帝元凤元年鼠舞

按《汉书昭帝本纪》，不载。　按《五行志》，元凤元年九月，
燕有黄鼠衔其尾，舞王宫端门中。往视之，鼠舞如故。
王使夫人以酒脯祠，鼠舞不休，夜死，黄祥也。时燕刺
史王旦谋反将败，死亡象也。其月发觉伏辜。《易传》曰：
“诛不原情，厥妖鼠舞门。”

### 成帝建始四年鼠巢树上

按：《汉书成帝本纪》不载。　按《五行志》，“建始四年九月，
长安城南有鼠衔黄蒿柏叶，上民冢，柏及榆树上为
巢，桐柏尤多。”师古曰：“桐柏，亭名。巢中无子，皆有干鼠
矢数十。时议臣以为恐有水灾。鼠，盗窃小虫，夜出昼
匿，今昼去穴而登木，象贱人将居显贵之位也。”桐柏，
卫思后园所在也。其后赵皇后自微贱登至尊，与卫
后同类，赵后终无子而为害。明年有鸢焚巢杀子之
异也。天象仍见，甚可畏也。一曰，皆王莽窃位之象云。
京房《易传》曰：“臣私禄罔辟，厥妖鼠巢。”